
Ministru kabineta sēdes protokollēmums

Noteikumu projekts "Grozījumi Ministru kabineta 2015. gada 1. decembra noteikumos Nr. 678 "Darbības programmas "Izaugsme un nodarbinātība" 3.2.1. specifiskā atbalsta mērķa "Palielināt augstas pievienotās vērtības produktu un pakalpojumu eksporta proporciju" 3.2.1.2. pasākuma "Starptautiskās konkurētspējas veicināšana" un 13.1.1. specifiskā atbalsta mērķa "Atveseļošanas pasākumi ekonomikas nozarē" 13.1.1.3. pasākuma "Atveseļošanas pasākumi ekonomikas nozarē – Starptautiskās konkurētspējas veicināšana" īstenošanas noteikumi""

· 1. Pieņemt iesniegto noteikumu projektu.
· 2. Valsts kancelejai sagatavot noteikumu projektu parakstīšanai.
· 3. Ekonomikas ministrija sadarbībā ar Centrālo finanšu un līgumu aģentūru nodrošināt, ka finansējuma saņēmējs uzņemas papildu līgumsaistības projektā Nr. 3.2.1.2/16/I/001  “Starptautiskās konkurētspējas veicināšana”, palielinot pieejamo kopējo attiecināmo finansējumu kopā par 1 500 000 euro tikai pēc tam, kad stājušies spēkā:
· 3.1. grozījumi Ministru kabineta 2016. gada 14. jūnija noteikumos Nr. 365 Darbības programmas "Izaugsme un nodarbinātība" 1.2.2. specifiskā atbalsta mērķa "Veicināt inovāciju ieviešanu komersantos" 1.2.2.3. pasākuma "Atbalsts IKT un netehnoloģiskām apmācībām, kā arī apmācībām, lai sekmētu investoru piesaisti" un 13.1.6. specifiskā atbalsta mērķa "Atveseļošanas pasākumi ekonomikas nozarē – nodarbināto apmācības (ERAF)" īstenošanas noteikumi , pārdalot 13.1.6. SAM finansējumu 1 500 000 euro apmērā uz 13.1.1.3. pasākumu. 
· 3.2. grozījumi Centrālās finanšu un līgumu aģentūras un Latvijas Investīciju un attīstības aģentūras vienošanās par projekta Nr. 1.2.2.3/16/I/003 “Apmācību īstenošana ārvalstu investoru piesaistei” īstenošanu, kas paredz 13.1.6. SAM  finansējuma samazinājumu par 1 500 000 euro.
· 4. 13.1.1.3 pasākumam papildu pieejamo finansējumu 1 500 000 euro apmērā var attiecināt projektā Nr. 3.2.1.2/16/I/001 tikai pēc attiecīgā Eiropas Komisijas lēmuma par darbības programmas "Izaugsme un nodarbinātība" grozījumu apstiprināšanas.
· 5. Ekonomikas ministrijai sadarbībā ar Centrālo finanšu un līgumu aģentūru nodrošināt, ka finansējuma saņēmējs uzņemas papildu līgumsaistības projektā Nr. 3.2.1.2/16/I/001  “Starptautiskās konkurētspējas veicināšana”, palielinot pieejamo kopējo attiecināmo finansējumu kopā par 1 882 353 euro tikai pēc tam, kad stājušies spēkā grozījumi Ministru kabineta 2018. gada 25. septembra noteikumos Nr. 612 "Darbības programmas "Izaugsme un nodarbinātība" 3.1.1. specifiskā atbalsta mērķa "Sekmēt MVK izveidi un attīstību, īpaši apstrādes rūpniecībā un RIS3 prioritārajās nozarēs" 3.1.1.5. pasākuma "Atbalsts ieguldījumiem ražošanas telpu un infrastruktūras izveidei vai rekonstrukcijai" otrās projektu iesniegumu atlases kārtas īstenošanas noteikumi", pārdalot 3.1.1.5. pasākuma ERAF finansējumu 1 600 000 euro apmērā uz 3.2.1.2. pasākumu. 
· 6. 3.2.1.2. pasākumam papildu pieejamo finansējumu 1 882 353  euro apmērā var attiecināt projektā Nr. 3.2.1.2/16/I/001 tikai pēc attiecīgā Eiropas Komisijas lēmuma par darbības programmas "Izaugsme un nodarbinātība" grozījumu apstiprināšanas.

